पालने में खेलते नजर आए तारिक जमील, 5 जुलाई को हुआ था बेबी बॉय का जन्म
बिग बॉस फेम सना खान ने 5 जुलाई के दिन एक बेटे को जन्म दिया। वहीं अब पूर्व एक्ट्रेस ने रविवार को अपने बच्चे की झलक शेयर करते हुए एक वीडियो पोस्ट किया है। इस वीडियो में सना ने अपने बच्चे का नाम भी रिवीलSana Khan shared the first glimpse of her son
बिग बॉस फेम सना खान ने 5 जुलाई के दिन एक बेटे को जन्म दिया। वहीं अब पूर्व एक्ट्रेस ने रविवार को अपने बच्चे की झलक शेयर करते हुए एक वीडियो पोस्ट किया है। इस वीडियो में सना ने अपने बच्चे का नाम भी रिवील किया है। चर्चित वीडियो में सना आपने बेटे सईद तारिक जमील को कुरान सुना रही हैं। सना ने कहा कि उन्होंने इस बात को प्रायोरिटी दी है कि उनका बच्चा अपने जन्म के पहले दिन से ही कुरान सुने।
पहले दिन से बेटे जमील को कुरान सुना रहीं हैं सना खान 
शेयर किए गए वीडियो में सना अपने बेटे को कुरान सुना रही हैं। इस दौरान उनका बेटा पालने में खेल रहा है। वीडियो शेयर करते हुए पूर्व एक्ट्रेस ने लिखा- मैं अपने बच्चे को पहले दिन से ही कुरान सुना रही हूं। इसके अलावा सना ने अपनी इंस्टाग्राम स्टोरी पर एक और विडियो शेयर किया है, जिसमें उनके पति मुफ्ति अनस सईद अपने बच्चे के साथ समय बिताते नजर आ रहे हैं। वीडियो में बच्चा अपने छोटे-छोटे हाथों से सना के पति की उंगली पकड़ रहा है। सना ने वीडियो के कैप्शन में लिखा- बाबा के साथ।'
सना ने रिवील किया बच्चे का नाम, बताया नाम का मतलब 
सना ने अपने सोशल मीडिया पर बच्चे का नाम भी बताया। उन्होंने कहा- हमने अपने बेटे का नाम रखा है तारिक जमील रखा है। तारिक का मतलब: सुबह का तारा रात में आने वाला, जमील: खूबसूरत। अल्लाह हमारे बेटे को इस्लाम का खूबसूरत चिराग बनाए जो इस्लाम के नूर का तारा फैलाए।
सास बदलती हैं सना के बच्चे के डायपर
सना ने मां बनने के बारे में ईटाइम्स से बात की और कहा- ‘यह दुनिया की सबसे अच्छी भावनाओं में से एक है और इस समय इसका एहसास बेहद खास है। दुनिया में एक नया जीवन लाना अकल्पनीय है। मुझे अब भी विश्वास नहीं हो रहा है कि वह मेरा बच्चा है। ऐसा लगता है कि मैं किसी और के बच्चे से मिलने आई हूं।’
सना ने आगे कहा मां बनना जीवन भर की जिम्मेदारी है। आप बच्चे को जीवन में होने वाली हर अच्छी या बुरी चीज के लिए जिम्मेदार है। इस फेज के दौरान एक महिला कई बदलावों से गुजरती हैं। जब आपका बच्चा रोता है, तो आप कमजोर महसूस करते हैं। वह इतना छोटा है कि आप नहीं जानते की उसे कैसे पकड़ें…मेरी सास उसके डायपर बदल रही हैं।
5 जुलाई को हुआ सना के बच्चे का जन्म 
5 जुलाई को सना ने अपने बच्चे के आने की अनाउंसमेंट की थी। उन्होंने लिखा- ‘अल्लाह हमारे बच्चे के लिए हमें अपना सर्वश्रेष्ठ संस्करण बनाए। बेहतरीन बनना है…अल्लाह की अमानत।’ खैर आपके प्यार और दुआओं के लिए जिन्होंने इस खूबसूरत यात्रा पर हमारे दिल और आत्मा को खुश कर दिया है।’
इससे पहले मार्च 2023 में...उन्होंने एक इंटरव्यू में अपनी प्रेग्नेंसी की खबर की पुष्टि की थी। मुझे कई उतार-चढ़ाव का सामना करना पड़ा है। लेकिन मुझे लगता है कि यह एक खूबसूरत जर्नी है। मैं अपने बच्चे को अपनी बाहों में लेने का इंतजार कर रही हूं।’
